ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล นร02660006528
ขอเสนอความคิดเห็นเกี่ยวกับการออกกฎเครื่องแต่งกายครูผู้สอนของศูนย์สร้างสุขทุกวัยทุกแห่งในพื้นที่กรุงเทพมหานคร เนื่องจากผู้ร้องได้สนใจเข้าเรียนเต้นแอโรบิคที่ศูนย์สร้างสุขทุกวัย วัดโสมนัสและศูนย์สร้างสุขทุกวัย เทเวศร์พบเห็นว่าครูผู้สอนเต้นแอโรบิคแต่งกายลักษณะเปิดเผยร่างกายเห็นเนินหน้าอก และผู้ร้องได้สนใจเข้าเรียนร้องคาราโอเกะที่ศูนย์สร้างสุขทุกวัย บางมด พบเห็นว่าครูผู้สอนแต่งกายลักษณะเปิดเผยร่างกายเช่นกัน และเมื่อการเปลี่ยนแปลงตารางสอนชั่วโมงการเรียนไม่แจ้งผู้เข้าเรียน ผู้ร้องเห็นว่า ควรมีการออกกฎควบคุมเครื่องแต่งกายครูผู้สอนของศูนย์สร้างสุขทุกวัยทุกแห่งห้ามแต่งตัวโป๊เปลือยเปิดเผยร่างกาย ให้สวมเสื้อยืดและกางเกงขายาวธรรมดาเท่านั้น เพื่อความเหมาะสม และควรเอาในใจดูแลผู้ที่สนใจเข้าร่วมกิจกรรมอย่างใกล้ชิด ในส่วนการบริการเปลี่ยนแปลงตารางสอนชั่วโมงการเรียนขอให้ประสานงานกับครูผู้สอนและนักเรียนให้ทราบล่วงหน้าเพื่อเกิดความเข้าใจในทิศทางเดียวกัน
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata